तीन जगहों पर दुर्घटना, तीन लोग घायल
जाहोता | रामपुरा-डाबड़ीग्राम पंचायत के कपूर हॉस्पिटल के पास शुक्रवार को प्रात: 9 बजे एक कार ने बाइक के टक्कर मार दी। इससे बाइक चालक सिर में चोट लगने से गंभीर घायल हो गया। जैतपुरा गांव निवासी शंभुदयाल धोबी (28) बाइक पर जा रहा था। तब पीछे से रही एक कार ने बाइक के टक्कर मार दी। इससे वह घायल हो गया। उसे चौमू के एक निजी अस्पताल में भर्ती कराया। वहीं दूसरी ओर टक्कर मारने के बाद कार चालक कार छोड़कर फरार हो गया।
इसके अलावा जयपुर-चौमू राजमार्ग पर राजावास पुलिया के पास शुक्रवार को जयपुर की ओर जाते समय एक बाइक के कार ने पीछे से टक्कर मार दी। इससे एक जना घायल हो गया। खोराश्यामदास के चेतावाला गांव निवासी रामकिशोर (25) पुत्र भगवान सहाय बाइक लेकर जयपुर की ओर जा रहा था। तब पीछे से कार चालक विष्णु कुमार पुत्र नानूराम निवासी राजावास ने टक्कर मार दी। इससे बाइक चालक रामकिशोर घायल हो गया। रामकिशोर को अस्पताल में भर्ती कराया गया। तीसरी घटना में रामपुरा-डाबड़ी से चौमू की ओर जा रही एक कार के दूसरी कार ने टक्कर मार दी। इससे आगे चल रही कार का चालक रींगस निवासी मानवेन्द्र सिंह चौहान (21) कार से जा रहा था। तब सोलेट नगर के पास कार ने टक्कर मार दी। इससे मानवेन्द्र सिंह घायल हो गया।
hin_Deva hin_Deva hin_Deva